**Arbejde med aktuelt stof og undersøgelser i psykologi**

**Læsning af aktuelt stof**

*Bemærk, at der er tale om en standardmodel, så det er ikke alle spørgsmål du vil kunne besvare i læsningen af en specifik artikel.*

*Bemærk desuden at spørgsmål 1-4 handler om at forstå artiklen, mens den egentlige psykologiske analyse først udfoldes i spørgsmål 5.*

1. Skim artiklen for at finde ud af hvad den overordnet set handler om. Ofte er overskriften afslørende.

2. Læs artiklen mere grundigt og streg de vigtigste ting under.

3. Noter følgende ned:

1. Hvad er helt overordnet den eller de vigtigste psykologiske problemstilling i artiklen?
2. Hvilke eksempler giver artiklen på problemstillingen?
3. Hvem udtaler sig i artiklen og på hvilket grundlag? Hvad siger vedkommende? Hvordan argumenteres der for synspunktet?
4. Refereres der til undersøgelser? Er der oplysninger om formål, metode, antal deltagere, forskere, resultater mm.? (Se ”Læsning af undersøgelser”)
5. Er der modsatrettede argumenter i teksten? Stil evt. modsatrettede argumenter op overfor hinanden.
6. Hvad er konklusionen? (hvis der er en)

4. Overvej hvilken psykologisk viden kan man inddrage til at belyse problemstillingen

5. Analyser en eller flere af de psykologiske problemstillinger du fandt i bilaget.

**Læsning af undersøgelser**

*Bemærk, at der er tale om en standardmodel, så det er ikke alle spørgsmål du vil kunne besvare i læsningen af en specifik artikel.*

1. **Hvem** foretog undersøgelsen og hvornår?
2. Hvad var f**ormålet** med undersøgelsen?  Hvad ville man finde ud af?
3. Hvad var undersøgelsens **metode** (fx spørgeskema, eksperiment, interview osv.)
4. Hvem og hvor mange var **forsøgspersonerne**? (Hvordan blev de udvalgt? Er de repræsentative for en større gruppe?)
5. Hvad gjorde forskerne? (Hvilken **procedure** brugte de helt konkret?).
6. Hvad fandt de ud af? (Hvad var **resultatet**?)
7. Hvad var **konklusionen**? (Hvordan fortolkede de deres resultater?)
8. Hvad kan vi bruge undersøgelsens resultater til? (A**nvendelighed**)
9. Kender du **andre** **undersøgelser** som bekræfter denne?
10. Understøtter undersøgelsen en **teori** du kender?
11. Kritisk **vurdering** af undersøgelsen. Er der fx svagheder ved metoden, etiske problemer, tilstrækkeligt med forsøgspersoner osv. (Se ”Forsøgseffekter og fejlkilder”).